****

GYAKORLATI ÚTMUTATÓ

A II. ÉVFOLYAM NAPPALI TAGOZAT

ÓVODAPEDAGÓGIA SZAKOS HALLGATÓK

**ÓVODAI TEVÉKENYSÉGEK ÖNÁLÓ IRÁNYÍTÁSA ÉS INTERAKCIÓK ELEMZÉSE 3.** *GYAKORLATÁNAK TELJESÍTÉSÉHEZ*

4. FÉLÉV

**Kedves Mentor Óvodapedagógus!**

Az elkövetkező időszakban a gyakorlati képzés résztvevőjeként Ön lesz az óvodapedagógus hallgatók szakmai gyakorlatainak segítője. Részese annak a folyamatnak, melyben a hallgatók nevelési-oktatási intézménytípusokkal, az ott folyó munkával megismerkednek és ennek a szép hivatásnak jövőbeni gyakorlására készülnek.

A sokrétű képzési feladatot útmutatóval segítjük, amely információkat tartalmaz a félév szakmai gyakorlatával kapcsolatban.

Kérjük, az útmutató szerint járjon el, és segítse az óvodapedagógus hallgatókat feladataik megvalósításában.

Ha az útmutatóban található információkon kívül bármilyen kérdésük merülne fel, tisztelettel állnak rendelkezésükre a gyakorlatvezető oktatók:

**Eszterházy Károly Katolikus Egyetem, Eger:**

**Czapné dr. Makó Zita** mako.zita@uni-eszterhazy.hu

**Gál Judit:** gal.judit@uni-eszterhazy.hu

**Eszterházy Károly Katolikus Egyetem Jászberényi Campus, Jászberény**

**Dr. Bernhardt Renáta** bernhardt.renata@uni-eszterhazy.hu,

**Dr. Magyar Ágnes** magyar.agnes@uni-eszterhazy.hu

1. **Általános tájékoztató**
* A szakmai gyakorlati képzés programja az Óvodai Nevelés Országos Alapprogramjához és az alapképzésű óvodapedagógus szak képzési követelményeihez igazodik.
* Az EKKE-TÓKI honlapján a gyakorlati program és a mellékletek elérhetők.
* A szakmai gyakorlati képzés követelményeit és formáit meghatározó cél: az elméleti ismeretek gyakorlati alkalmazásának megvalósítása, a pedagógiai módszerek hatékonyságának elsajátítása, a gyermekekkel történő egyéni és csoportos bánásmód lehetőségeinek alkalmazása.
* A jelenlétet a Hallgatói Követelményrendszer szabályozza <https://uni-eszterhazy.hu/api/media/file/2f72c53511bd945b608e85a5eed55618d981aa27>
* A hallgató az egyéni és csoportos szakmai gyakorlatának helyszínéről és a mentorpedagógus adatairól „Az óvodai tevékenységek önálló irányítása és interakciók elemzése” c. tárgy első megbeszélésén kap tájékoztatást.
* Az óvodai gyakorlat megkezdésének feltétele az egészségügyi alkalmasságról szóló orvosi igazolás bemutatása.
* A hallgató egyéni és csoportos gyakorlat során megvalósuló képzését a mentorpedagógus segíti, jelenlétét ellenőrzi és igazolja a Jelenléti ív c. dokumentummal.
* A szakmai gyakorlaton történő 2 hetes egyéni és 10 alkalmas csoportos részvétel kötelező a félév teljesítéséhez. A hallgató betegsége esetén távolmaradását 7.30-ig jeleznie kell a mentorpedagógusnak és gondoskodnia kell a hiányzó napok pótlásáról.
* A hallgató az egyéni 2 hetes gyakorlatának menetét a szakmai gyakorlat programjának leírása alapján végzi és gyakorlatának dokumentációját a pedagógiai naplóban rögzíti a Pedagógiai napló tartalma c. leírás alapján. A pedagógiai naplót a mentorpedagógusnak és a gyakorlatvezető oktatónak a hallgató köteles megküldeni a gyakorlat befejezését követő 2 héten belül, valamint feltölteni a Pegazus felületre.
* A csoportos gyakorlat során elvégzendő megfigyeléseket a hallgató a csoportos gyakorlati naplóban dokumentálja, melyet az utolsó csoportos gyakorlatot követő 2 héten belül köteles megküldeni a mentorpedagógus és a gyakorlatvezető oktató számára, valamint feltölteni a Pegazus felületre.
* A hallgató a munkavégzést segítő, megfelelő öltözékével és kulturált magatartásával biztosítja a szakmai tevékenységének igényességét. Nem megfelelő magatartás esetén a hallgató kizárható a gyakorlat teljesítéséből, melyet a mentorpedagógus jelez az EKKE-TÓKI intézet igazgatójának.
* A csoportos és egyéni gyakorlat során, a hallgató az óvodapedagógusi munkában mobiltelefon használatának mellőzésével vesz részt.
* Az egyéni szakmai gyakorlat megkezdése előtt a hallgató vegye fel a kapcsolatot a leendő mentorpedagógussal, lehetőség szerint ismerje meg a csoport szokás és szabályrendszerét, tájékozódjon a csoportról a csoportprofil alapján. Ismerje meg az óvoda házirendjét.
* A hallgató a csoportos gyakorlatok során a mentorpedagógus által kialakított formában vesz részt a folyamatos napirendben.
* A csoportos és egyéni gyakorlat záró minősítését a mentorpedagógus adja, és a gyakorlatvezető oktatóval egyeztetve a gyakorlatvezető oktató bejegyzi a Neptun rendszerbe.
1. **Az óvodapedagógus szak gyakorlati képzési rendszere**

**2022/2023 Mintatanterv szerint**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | 1. | 2. | 3. | 4. | 5. | 6. |  |  |
| Tájékozódás és megfigyelés az óvodai életben NBP\_OV545G2 *Czapné dr. Makó Zita* | **nappali**:csoportos :5 nap(30 óra)**levelező**: csoportos: 3 nap(18 óra) |  |  |  |  |  | *2 kr* | gyj |
| Óvodai tevékenységek önálló irányítása és interakciók elemzése 1. NBP\_OV540G4 *Czapné dr. Makó Zita* |  | **nappali**:egyéni:10 nap(60 óra) csoportos:36 óra**levelező**:egyéni:5 nap(30 óra) csoportos:18 óra |  |  |  |  | *4 kr* | gyj |
| Óvodai tevékenységek önálló irányítása és interakciók elemzése 2.NBP\_OV541G4*Czapné dr. Makó Zita* |  |  | **nappali**:egyéni:10 nap (60 óra) csoportos:36 óra**levelező**:egyéni:5 nap(30 óra); csoportos:18 óra |  |  |  | *4 kr* | gyj |
| Óvodai tevékenységek önálló irányítása és interakciók elemzése 3.NBP\_OV542G5*Czapné dr. Makó Zita* |  |  |  | **nappali**:egyéni:10 nap (60 óra) csoportos:36 óra**levelező**:egyéni:5 nap(30 óra); csoportos:18 óra |  |  | *5 kr* | gyj |
| Óvodai tevékenységek önálló irányítása és interakciók elemzése 4.NBP\_OV549G6*Dr. Bernhardt Renáta* |  |  |  |  | **nappali**:egyéni:10 nap (60 óra) csoportos:36 óra**levelező**:egyéni:5 nap(30 óra); csoportos:18 óra |  | *6 kr* | gyj |
| Külső komplex szakmai gyakorlatNBP\_OV537G9*Dr. Bernhardt Renáta* |  |  |  |  |  | **nappali**:8 hét(240 óra)**levelező**: 4 hét(120 óra) | *9 kr.* | gyj |

Az óvodapedagógus szak teljes tanegység rendszerét a kari honlapon megtekintheti. <https://uni-eszterhazy.hu/toki/mintatantervek>

1. **A tantárgy leírása**

|  |  |
| --- | --- |
| **Tantárgy** neve: **Óvodai tevékenységek önálló irányítása és interakciók elemzése 3. / Ének-zene, énekes játék, gyermektánc; Rajzolás, festés, mintázás, kézi munka**  | **Kreditértéke: 5 kr** |
| A tantárgy **besorolása**: **kötelező**  |
| **A tantárgy elméleti vagy gyakorlati jellegének mértéke, „képzési karaktere”**: **100**% elmélet |
| A **tanóra típusa**: **gyak.** és **óraszáma**: **nappali** tagozat: egyéni gyakorlat: 10 nap (60 óra); csoportos gyakorlat: 36 óra**levelező tagozat**: egyéni gyakorlat: 5 nap (30 óra); csoportos gyakorlat: 18 óra az adott **félévben**,(*ha nem (csak) magyarul oktatják a tárgyat, akkor a* ***nyelve****: -)*Az adott ismeret átadásában alkalmazandó **további** (*sajátos*) **módok, jellemzők** *(ha vannak)*: - |
| A **számonkérés** módja (koll. / gyj. / **egyéb)**: **gyj**Az ismeretellenőrzésben alkalmazandó **további** (*sajátos*) **módok** *(ha vannak)***:** pedagógiai napló készítése |
| A tantárgy **tantervi helye** (hányadik félév): **4.** |
| Előtanulmányi feltételek *(ha vannak)*:**Óvodai tevékenységek önálló irányítása és interakciók elemzése 2.; Ének, zene, énekes játék, gyermektánc – Módszertan; Rajzolás, festés, mintázás, kézi munka és módszertana** |
| **Tantárgyleírás**: az elsajátítandó **ismeretanyag tömör, ugyanakkor informáló leírása** |
| * az ének-zene, énekes játék, gyermektánc tevékenységek szervezéséhez, vezetéséhez szükséges módszertani ismeretek gyakorlatban történő alkalmazása; különös tekintettel a zenei készségfejlesztő játékokra, énekes-dalos játékokra, gyermektáncra.
* a tevékenységek tervezése, levezetése, önreflektív visszacsatolása
* a rajzolás, festés, mintázás, kézi munka tevékenységek szervezéséhez, vezetéséhez szükséges módszertani ismeretek gyakorlatban történő alkalmazása. A tevékenységek tervezése, levezetése, önreflektív visszacsatolása
* a verselés, mesélés tevékenységek szervezéséhez, vezetéséhez szükséges módszertani-gyakorlati ismeretek bővítése
* a hallgató megfigyeléseit, tapasztalatait - pedagógiai, pszichológiai és módszertani szempontok alapján - a „Pedagógiai naplóban” rögzítse, elemezze, törekedjen a megfelelő szakmai nyelvezet és kifejezéskultúra használatára, értékelje nevelőmunkáját
* az egyéni gyakorlatot teljesítő hallgató tevékenységének, valamint a gyermek-óvodapedagógus kapcsolatnak a megfigyelése,
* a gondozás, a játéktevékenység, a munkajellegű tevékenységek és a verselés, mesélés tevékenységekben való önálló tervezés, szervezés, irányítás
* a gyermeki szükségletek kielégítésével a gyermekközpontúság elvének érvényesítése
 |
| A **2-5** legfontosabb *kötelező,* illetve *ajánlott***irodalom** (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN) |
| * 363/2012. (XII. 17.) Korm. rendelet az Óvodai nevelés országos alapprogramjáról. https://net.jogtar.hu/jogszabaly?docid=a1200363.kor
* Az óvoda pedagógiai programja
* Az *Óvodai nevelés* című folyóirat aktuális, vonatkozó írásai
* Horváthné Csapucha Klára (2007): *Kreativitásfejlesztés játékosan. Vizuális technikák gyakorlati útmutatója.* Budapest: Flaccus Kiadó. ISBN 978-963-9412-55-2
* Forrai Katalin (2013): *Ének az óvodában.* Budapest: Editio Musica Zeneműkiadó Kft., ISBN: 978-963-3307-60-1
* Jutsh Szilvia (szerk.) (2000): *Az én nagy barkácskönyvem. Minden évszakra. A legjobb ötletek kis ezermestereknek.* Kaposvár: Holló és Társa Kiadó. ISBN 963-9305-88x
* Lenkey-Tóth Péter: (2015) Az óvodai vizuális nevelés módszertana. in: Balogh Beáta, Bújdosóné Papp Andrea, Fazekas Jánosné, Lenkey-Tóth Péter, Olvasztóné Balogh Zsuzsanna, Pálfi Sándor, Tamásiné Dsupin Borbála, Vargáné Nagy Anikó (2015): *Óvodapedagógiai módszertani kézikönyv.* Debrecen: Debreceni Egyetem. ISBN 978-963-473-205-1. 47-78.
* Szarkáné Horváth Valéria (1998): *Az ének-zene foglalkozások módszertana*. Budapest: Nemzeti Tankönyvkiadó, NT-J 11-862/1
 |
| Azoknak az **előírt** s**zakmai kompetenciáknak, kompetencia-elemeknek** *(tudás, képesség* stb., *KKK* ***7.*** *pont*) a felsorolása, **amelyek kialakításához a tantárgy jellemzően, érdemben hozzájárul** |
| **tudása*** ismeri az óvodás korú gyermek személyiségének fejlődési sajátosságait, illetve a személyiség fejlődéséhez szükséges feltételeket
* ismeri az óvodai nevelésben a tervezés különböző szintjeit, különös tekintettel az ének-zenei és a rajzolás, festés, mintázás, kézimunka nevelési területekre, a tervezés elméletét, módszertanát, az egyes szintek összefüggéseit, sajátosságait
* ismeri a nevelés során hatékonyan alkalmazható zenepedagógiai eljárásokat és fejlesztési stratégiákat
* ismeri az anyanyelvi nevelés, a játék tevékenységekhez szükséges módszereket
* ismeri az élményszerű óvodai életmódszervezés lehetőségeit, ebben elhelyezhető és megjelenő zenei, rajzolás, festés, mintázás, kézi munka tevékenységek komplex fejlesztési lehetőségeit
* tisztában van a játéktevékenység gyermeki fejlődésben betöltött meghatározó szerepével és a komplexitással

**képességei*** rendelkezik gyermekközpontú szemlélettel, játszóképességgel
* helyesen alkalmazza megszerzett pedagógiai, pszichológiai, módszertani ismereteit az óvodai nevelés gyakorlatában
* a 3-7 éves gyermek, gyermekcsoport életkori jellemzőinek és egyéni sajátosságainak ismeretében határozza meg és választja ki a fő tevékenységéhez megfelelő nevelési célokat, feladatokat, tartalmakat
* képes differenciált irányításra-facilitálásra, elemzésre, értékelésre
* megfigyeli a 3-7 éves gyermeki személyiség képességstruktúrájának sajátosságait

**attitűdje*** elkötelezett az óvodai gyermekcsoportok tapasztalatainak, ismereteinek bővítését segítő módszerek, tevékenységek iránt
* igénye van az óvodai nevelési folyamat több szempontú elemzésére - értékelésére
* igénye van a szakmai együttműködésre a gyerekek nevelésében, gondozásában; a team-munkához szükséges kooperációra

**autonómiája és felelőssége** * felelősséget érez a rábízott 3-7 éves gyermekekért, gyermekcsoportokért, az óvodai intézményben végzett tevékenységéért
* felelősséget vállal az óvodai nevelési folyamat tervezése során hozott döntéseiért és pedagógiai tevékenységének következményeiért
* gyakorlatai során szerzett tapasztalatai alapján reflektív óvodapedagógusként szakmai fejlődésének tudatos irányítója
 |
| **Tantárgy felelőse** (*név, beosztás, tud. fokozat*)**:** Czapné dr. Makó Zita adjunktus |
| **Tantárgy oktatásába bevont oktatók:** Dr. Bernhardt Renáta adjunktus, Dr. Magyar Ágnes adjunktus |

* 1. **A szakmai gyakorlat felépítése**

|  |  |  |  |
| --- | --- | --- | --- |
|  | *tárgy helye* | *tárgy ideje* | *tárgy tartalma* |
| **Csoportos gyakorlat****36 óra** | EKKE-TÓKI1 alkalom | 8.00-11.00 | konzultáció, szakmai gyakorlat előkészítése |
| óvoda7 alkalom | 8.00-10.0010.00-11.00 | szempontok megfigyelésemegfigyelési szempontok megbeszélése |
| EKKE-TÓKI1 alkalom | 8.00-11.00 | a szakmai gyakorlat/portfólió bemutatása  |
| **Egyéni gyakorlat****60 óra/10 nap** | óvoda | 8.00-10.00/10.30 | szabad játék/óvodai tevékenységek/gondozási feladatok |
| 10.30-11.30 | udvari életben való részvétel |
| 11.30-12.30 | mosdóztatásban/ebédeltetésben aktív segítség |
| 12.30-13.30 | napi események, feladatok megbeszélése a mentorpedagógussal |

* 1. **Az egyéni gyakorlat programja**

Előkészítő feladatok:

1. A tervezéshez szükséges mentorpedagógussal történő egyeztetés
2. Előző félév tapasztalatainak szakmai leírása
3. Fejlődési napló: „Mit várok a félévtől?”

Első hét feladatai:

1. Ismerkedés a csoporttal: gyermekek neve, jelei; a tevékenységek menete, a megismert szokás és szabályrendszer megfigyelése.
2. Kapcsolódjon be a gondozási feladatokba, szervezze és irányítsa a munkajellegű tevékenységeket.
3. Kapcsolódjon be az udvari játékba, tervezzen meg egy udvari játékot.
4. Készítsen 2 db hospitálási naplót a megfigyelt ének-zene, énekes játék gyermektánc és a rajzolás, festés, mintázás, kézimunka tevékenységekről.
5. Írjon nevelési feladatokat a párhuzamos játékokhoz kapcsolódóan.
6. Készítsen 2 db a játékos rendszeres egészségfejlesztő testmozgáshoz tervezetet.
7. Készítsen kérdés-felelet (spontán) interjút a csoportban dolgozó dajkával a feladatairól (gondozás, nevelés, takarítás).
8. 3 hasábos tervezet készítése és megbeszélése:
	* verselés, mesélés
	* ének, zene, énekes játék gyermektánc
	* rajzolás, festés, mintázás, kézimunka
9. Játékterve alapján kezdeményezzen egy játékot.
10. Írja meg reflexióját a heti tevékenységéről.

Második hét feladatai:

1. Tartsa meg tervezetei alapján a heti tevékenységeket
	* verselés, mesélés
	* ének, zene, énekes játék gyermektánc
	* rajzolás, festés, mintázás, kézimunka
2. Kérje meg mentorpedagógusát, hogy készítsen videófelvételt a
	* verselés, mesélés tevékenységéről és elemezze azt a látottak alapján

(hogyan érezte és mit látott?)

1. Készítsen reflexiót a tevékenységeiről:
	* ének, zene, énekes játék gyermektánc
	* rajzolás, festés, mintázás, kézimunka
2. Válasszon ki egy mesét, melyet elmesél a pihenőidő elkezdésekor.
3. Vezesse a mindennapos egészségfejlesztő testmozgást a hét folyamán.
4. Készítse el a reflexióját a 2 hetes szakmai gyakorlatáról.
	1. **A csoportos gyakorlat feladatai**

A megfigyelés szempontjai:

1. Jegyezze le, milyen technikákat látott a rajzolás, festés, mintázás, kézimunka tevékenységek során
2. Miként jelent meg a differenciálás a rajzolás, festés, mintázás, kézimunka tevékenységekben
3. Sorolja fel, milyen spontán (gyermekek által kezdeményezett) technikák valósultak meg a rajzolás, festés, mintázás, kézimunka témában
4. Jegyezze le a heti témát vagy projekttervet a csoportnaplóból
5. Készítsen 2 db hospitálási naplót a tevékenységekről
	* 1. a rajzolás, festés, mintázás, kézimunka
		2. ének, zene, énekes játék gyermektánc
6. Írja le a megfigyelése alapján az ének-zene, énekes játék gyermektánc tevékenységhez kapcsolódó motiváció formáit és elemezze
7. Készítsen feljegyzést egy mindennapos egészségfejlesztő testmozgás játékos gyakorlatairól vagy a párhuzamos tevékenységekbe ágyazott mozgásos játékokról
8. Figyeljen meg egy konfliktushelyzetet és annak megoldását majd készítsen erről feljegyzést és véleményezze ön milyen konfliktuskezelést alkalmazott volna.
9. Írja le 3 alkalom megfigyelése alapján a párhuzamos játékokat. (1. alkalom, 2. alkalom, 3. alkalom)
10. Írjon példákat a látott zenei képességfejlesztésre az alábbi megosztásban: 1. ritmusérzék 2. hallásérzék 3. táncos, mozgásos képességfejlesztés
11. Figyelje meg és jegyezze le mind a 7 alkalommal megvalósuló dajkai munkát, mellyel a tevékenységhez kapcsolódó szervezési feladatokat valósította meg.
12. Jegyezze le, alakult-e ki a gyermekek által kezdeményezett bábozás vagy dramatizálás a játékidőben. (mese, használt bábfajta, gyermekek együttműködése, óvodapedagógus szerepe)

A szempontsor kidolgozása a csoportos gyakorlat 7 alkalma során lejegyzetelt megfigyelések összegzésével történik. A „Pedagógiai napló csoportos gyakorlata” c. dokumentum leadási határideje a 7. alkalom után a gyakorlatvezető által megadott dátum.

1. **A pedagógiai napló felépítése**

Egyéni gyakorlat:

* Fedlap:
	+ EKKE logó
	+ A dokumentum neve: Pedagógiai egyéni gyakorlati napló 4. félév
	+ hallgató neve, Neptun-kód, évfolyam (jobb alsó)
	+ mentorpedagógus neve (bal alsó)
* Óvoda:
	+ név, OM azonosító
	+ csoport neve
* Előkészítő feladatok:
	+ Első hét feladatai a feladatok alapján
	+ Második hét feladatai a feladatok alapján.
* mentorpedagógus összegző reflexiója a hallgató munkájáról
* jelenléti ív

**Leadási határidő:** a gyakorlat befejezésétől számított 2. hét és/vagy a gyakorlatvezető oktató által megadott időpontig a mentor óvodapedagógus részére, illetve feltölteni a Pegazus felületére.

Csoportos gyakorlat:

* Fedlap:
	+ EKKE logó
	+ A dokumentum neve: Pedagógiai csoportos gyakorlati napló 4. félév
	+ hallgató neve, neptun kód, évfolyam (jobb alsó)
	+ mentorpedagógus neve (bal alsó)
* Óvoda:
	+ név, OM azonosító
	+ csoport neve
* a szempontsor szerinti jegyzetek, megfigyelések kidolgozása
* mentorpedagógus összegző reflexiója a hallgató munkájáról
* jelenléti ív

Javaslat:

* a feladatok fotókkal is illusztrálhatóak (gyermeki arc nélkül) (pl. elkészített munkák, játékok)
* rendezett külső
* Times New Roman betűtípus, 12-es nagyság, 1,5-es sortávolság
* kifogástalan helyesírás

**Leadási határidő:** a gyakorlat befejezésétől számított 2. hét és/vagy a gyakorlatvezető oktató által megadott időpontig a mentor óvodapedagógus részére, illetve feltölteni a Pegazus felületére.

|  |  |
| --- | --- |
| **5. Szempontsorok az önreflexió elkészítéséhez****5.1 Szempontsor a tevékenységek reflexiójának elkészítéséhez[[1]](#footnote-1)*****Előkészület reflexiói**** A kitűzött cél megfogalmazása.
* Tervezéskor a tevékenységek, módszerek, munkaformák, eszközök, motiváció kiválasztásának indoklása.
* A tudatos differenciálás tervezés szintű megjelenése.
* Az előzmények (élmény, technikai tudás, közvetlen tevékenységek) megjelenítése.
* A gyermekcsoport összetételének, az egyéni sajátosságoknak figyelembevétele, integrációs lehetőségek kihasználása.

***Végrehajtás reflexiói**** A tervben leírtak megvalósulása: konkrét tényekre támaszkodva, példákkal alátámasztva, lényegre törően megfogalmazva.
* A szervezés és a motiváció sikeressége, ennek indoklása.
* Az irányított tapasztalatszerzéseket megelőző játéktevékenység alatt megjelenő tervezett, ill. spontán hangulati előkészítés, ráhangolás.
* A játékosságra való törekvés érvényesülése a tevékenységekben.
* A cselekvésbe ágyazott ismeretszerzés, a játékos felfedeztetés, a kísérletezés, a gyerekek ismereteinek gyarapítása a tanulási folyamat során.
* A tanulást támogató környezet kialakítása.
* A tevékenység során megvalósított képességfejlesztések ismertetése.
* A gyermekek aktivitása.
* A gyermeki szükségletek (pl. mozgásigény, biológiai szükséglet stb.) kielégítésének lehetőségei.
* Közösségformáló helyzetek kihasználása, esetleges konfliktusok feltárása, konfliktuskezelés.
* A pedagógus ösztönző szerepe az önállóság, segítőkészség megjelenésében.
* Kommunikációs képességfejlesztés, metakommunikációs eszközök alkalmazása.
* A választott eszközök, módszerek, munkaformák beválása a tevékenység során.
* A gyermekcsoport viselkedése, magatartása, oldottsága, komfortérzete, ennek okai.
* Spontán helyzetek kihasználása, váratlan helyzetek ötletes megoldása.

***Önértékelő reflexiók**** A tevékenység tanulságai.
* Korrekciók, lehetséges variációk, tovább fejlesztési lehetőségek.
* Az óvodapedagógus munkája eredményessége.
* A pedagógus egyéni erősségei, fejleszthető tulajdonságai és ismeretei.

|  |
| --- |
| **5.2 Szempontsor a 2 hetes gyakorlat reflexiójának elkészítéséhez*****Óvodapedagógusi kompetencia:**** elkötelezettség a szakma iránt;
* a csoport gyermekeivel kialakított kapcsolat, a kommunikáció hatékonysága;
* megvalósult szakmai együttműködés, a **dolgozókkal** kialakított kapcsolat, kommunikáció;
* a figyelemmegosztás, a csoport koordinálásának sikeressége;
* a tervezőmunka hatékonysága;
* a szervezési feladatok ellátása, differenciálás, egyéni bánásmód elvének érvényesítése.

***Játékban megvalósuló szakmai munka:**** a játékba való bekapcsolódás mértéke és minősége;
* a tervezett játék megvalósításának sikeressége/sikertelensége (játék megvalósításának ideje, gyermekek száma, továbbfejlesztési lehetőségre szükség volt-e);
* játékot támogató tevékenység megjelenése;
* spontán ötletek végrehajtása, a megvalósítás hatékonysága;
* a játéktér kialakításában vállalt szerep;
* a kezdeményezett vagy szabad játékba való bekapcsolódás megvalósulási formái;
* a nyugodt játékidő biztosítása, megvalósítása;
* a módszertani hiányosság okozta nehézségek.

***Gondozási és munka jellegű tevékenységek:**** a bekapcsolódás formái, eredményessége;
* a tevékenységekben megvalósuló nevelés, a gyermeki önállóság támogatása;
* a gyermekek motiválása, bevonása, fejlesztő értékelése;
* a tervező és szervező munka minősége.

***Tevékenységben megvalósuló szakmai munka**** a tevékenységekhez kapcsolódó motiváció formája, sikeressége (Verselés, mesélés, Ének, zene, énekes játék, gyermektánc, rajzolás, festés, mintázás, kézimunka)
* a tervezett tevékenység megvalósulásának értékelése
* a kialakult spontán gyermeki kezdeményezések leírása és annak támogatása
* ellenőrzés, értékelés formái
* más tevékenységi területekkel történő kapcsolódás lehetőségeinek kihasználása
* gyermekek aktivitásának megítélése
* differenciálás konkrét formáinak elemzése
* gyermeki figyelem fenntartásának módszerei
* a megvalósult más tevékenységbe való átvezetés elemzése
* élményszerű megvalósulás jellemzése
* a tervezett és megvalósult tevékenység összehasonlítása
* a tevékenységhez készített eszközök fenntarthatósági mutatója
* a játékosság megvalósulásának analizálása
 |

**6. Segédlet az óvodapedagógus szakos hallgató folyamatos munkájának elemzéséhez****Általános szempontok:** * kapcsolatteremtése, kapcsolattartása a gyermekekkel, a gyermekcsoporttal;
* óvodapedagógiai attitűdje (segítő, támogató, koordináló, a gyerekekkel együttmunkálkodó, szeretetteljes, empatikus, toleráns stb.);
* az óvodai életbe történő beilleszkedése, kollegiális kapcsolata és kommunikációja az óvodapedagógusokkal és dajkákkal;
* a gyermeki személyiség figyelembevétele, a csoport összetételéből adódó lehetőségeknek, a differenciálás elvének megfelelő alkalmazása (eltérő életkor, képesség);
* a csoport mindennapjainak új ötletekkel való gazdagítása;
* emberi kapcsolata a mentorral, ennek hatása a tervező munkára, annak gyakorlati megvalósulására;
* tervezőmunkája, pedagógiai/pszichológiai/módszertani felkészültsége, feladatainak elvégzése;
* bekapcsolódása a gyerekek játékába, a gondozási teendők ellátásába, a fő tevékenységekbe;
* fokozatos önállósága, megfelelő kezdeményezőkészsége;
* figyelemmegosztása, szervezőkészsége, reagáló-, konfliktusmegoldó képessége;
* elemző-, értékelő képessége, realitásérzéke.

**Gondozási feladatok, munkajellegű tevékenységek:** * támaszkodása a csoport szokásaira, a gyerekek önállóságára;
* a feladatok, célok megvalósítása, ezek hozzájárulása a szakmai fejlődéshez (erőfeszítés mértéke, motiváció, ráfordított idő és energia / siker mértéke);
* a gyermekközpontú szemlélet alkalmazása és hatása (hozzájárulás a gyermekek neveléséhez, komfortérzetük erősítéséhez, érzelmi életük gazdagításához, értelmük fejlesztéséhez);
* figyelemmegosztása;
* a gyermekek motiválása, segítése, megnyilvánulásaik/munkálkodásaik értékelése;
* a gondozási tevékenységek során a differenciálás megvalósítása.

**Játék:** * a gyermekekkel való kapcsolattartása (a gyermekek részéről igény segítségére, közelségére);
* játékban vállalt szerepe, ötletei, segítségnyújtása;
* a szabad játék kibontakozásának segítése;
* konfliktuskezelési technikái, módszerei;
* főbb játéktémák megjelenése, a továbbfejlődés, -fejlesztés példái;
* megnyilvánulásai a szociális viselkedés kompetenciáinak fejlődése érdekében (elfogadás, segítségnyújtás, empátia, szervezőkészség, együttműködés);
* az élményszerű, örömteli, nyugodt játéktevékenység biztosítása;
* a játékban kialakuló spontán tanulási lehetőségek kihasználása.

**Tevékenység:*** a tervező munka minősége
* a motiváció sikeressége
* a tevékenység tématervhez való kapcsolódásának formája
* a megvalósítás színvonala
* spontán helyzetek kiaknázása
* a tevékenységhez használt eszközök esztétikai megjelenése, a fenntarthatóságra való alkalmassága
* a tevékenységben megvalósuló képességfejlesztés megvalósulásának színvonala
* differenciálás biztosításának formái
* gyermekek egyéni tapasztalatszerzésének megvalósulása
* infokommunikációs eszköz alkalmazásának módja
* gyermeki ötletek továbbfejlesztésének biztosítása
* a tevékenység élményszerű megvalósulásának elemzése
* gyermeki figyelem fenntartásának sikeressége
* konfliktuskezelésének eredményessége
1. **Mellékletek és segédletek**

(letölthetők a TÓKI honlapjáról: https://uni-eszterhazy.hu/toki/m/ovodapedagogus-ba/gyakorlat/utmutato-szakmai-gyakorlatokhoz-4-felev) * Értékelési összesítő (csoportos, egyéni);
* Jelenléti összesítő (csoportos, egyéni);
* Minta a fejlődési terv elkészítéséhez;
* Minta a gondozási terv elkészítéséhez;
* Minta a játéktevékenység tervezéséhez.
* Minta a tevékenység tervek elkészítéséhez
 |

Jó munkát!

1. KIEGÉSZÍTŐ ÚTMUTATÓ az Oktatási Hivatal által kidolgozott, Útmutató a pedagógusok minősítési rendszerében a Pedagógus I. és Pedagógus II. fokozatba lépéshez c. dokumentumhoz. Óvodai nevelés. Oktatási Hivatal. [https://www.oktatas.hu/pub\_bin/dload/pem/ovoda\_kieg\_2017.pdf](https://www.oktatas.hu/pub_bin/dload/pem/ovoda_kieg_2017.pdf?fbclid=IwAR2QaPrQaT6k-sVLYUMxi9gpc_hxPY_Pqoo-zIvPw48wNumXc30IKjCN898) 87-88. [↑](#footnote-ref-1)